ม็อบเคาะหม้อ ทยอยเข้าสกายวอล์ก-ตำรวจเสริมกำลัง กั้นรั้วเหล็ก-รถฉีดน้ำสแตนด์บายพร้อม
มวลชนกลุ่มราษฎร หอบหม้อไหภาชนะ ทยอยเข้าสกายวอล์ก ด้านจนท.ตำรวจเสริมกำลังเข้ม พร้อมกั้นรั้วเหล็ก-รถฉีดน้ำสแตนด์บายพร้อม
มวลชนกลุ่มราษฎร หอบหม้อไหภาชนะ ทยอยเข้าสกายวอล์ก ด้านจนท.ตำรวจเสริมกำลังเข้ม พร้อมกั้นรั้วเหล็ก-รถฉีดน้ำสแตนด์บายพร้อม
10 ก.พ. 2564

มวลชนราษฎรเริ่มทยอยเข้ามารวมตัวกันบริเวณสกายวอล์กกลางแยกปทุมวันโดยมาจากทางเข้าทุกทาง ส่วนหนึ่งได้เริ่มร้องเพลงและนำภาชนะต่าง ๆ ออกมาเคาะป็นจังหวะ รอเวลานัดหมายของแกนนำ 16.00 น.วันนี้ (10 ก.พ.64) ขณะที่เจ้าหน้าที่ตำรวจเสริมกำลังนำรั้วเหล็กมาตั้งด่านตรวจสกัดทุกด้าน เพื่อคัดกรองผู้เข้าชุมนุมไม่ให้มีการพกอาวุธหรือวัตถุอันตรายเข้ามา รวมทั้งมีเจ้าหน้าที่ตำรวจควบคุมฝูงชนพร้อมโล่เคลื่อนเข้ามาในสกายวอล์กด้วย
ขณะที่มีรายงานข่าวว่าภายในสำนักงานตำรวจแห่งชาติ และในสนามกีฬาศุภชลาศัย เจ้าหน้าที่ได้นำรถฉีดน้ำ 3-4 คัน และรถบัสมาจอดสแตนด์บายประจำจุดต่าง ๆ